משלחת מס' 65 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|חברי המשלחת שהגיעו ב-SpaceX_Crew-2
שמאל|ממוזער|200px|תג המשלחת
שמאל|ממוזער|200px|מראה תחנת החלל אחרי הוספת מודול "נאוקה" והוספת פאנלים סולריים

**משלחת מס' 65** (באנגלית: **Expedition 65**) הייתה משלחת לתחנת החלל הבין-לאומית שפעלה מ-17 באפריל 2021 ועד ל-17 באוקטובר 2021. מפקד המשלחת היה שאנון ווקר מארצות הברית (עד-27 באפריל), אקיהקו הושידה מיפן (מ-27 באפריל ועד ל-4 באוקטובר) ותומא פסקה מצרפת (מ-4 באוקטובר). המשלחת פעלה במשך 183 ימים.

במהלך פעילות המשלחת הותקן מודול "נאוקה" ופאנלים סולריים חדשים.

## הרכב המשלחת

## פעילות המשלחת
המשלחת החלה לפעול ב-17 באפריל 2021 כאשר החללית סויוז MS-17 התנתקה מתחנת החלל. באותה עת בתחנת החלל שהו 7 אנשים.

ב-24 באפריל חוברה לתחנת החלל החללית קרו דרגון אנדוור במשימה "SpaceX Crew-2". היא התחברה למודול "הרמוני". הרכב המשלחת גדל ל-10 אנשים.

ב-27 באפריל התנתקה מתחנת החלל חללית המטען פרוגרס MS-14 שהגיעה לתחנת החלל באפריל 2020. היא נשרפה בכניסה לאטמוספירה.

ב-27 באפריל עבר הפיקוד על המשלחת להושידה כחלק מתהליך עזיבת שאנון.

ב-2 במאי חללית קרו דרגון רזיליאנס שפעלה במסגרת משימה "SpaceX Crew-1" עם צוותה עזבה את תחנת החלל ונחתה בכדור הארץ. צוות המשלחת הוקטן ל-7.

ב-2 ביוני נוביצקי ודוברוב ביצעו פעילות חוץ-רכבית שנמשכה כ-7 שעות. במהלך פעילות בוצעו החלפות ציוד והכנות לקליטת מודול חדש "נאוקה".

ב-5 ביוני התקרבה לתחנת החלל חללית המטען קרגו דרגון C209 במשימה "SpaceX CRS-22". היא התחברה למודול "הרמוני". עם החללית הגיעו 3,328 ק"ג מטען. בין יתר הציודים היו פאנל סולארי חדש מדגם iROSA ו-4 לוויינים. החללית התנתקה מתחנת החלל ב-8 ביולי עם 2,400 ק"ג של מטען לא נחוץ ונחתה בהצלחה במפרץ מקסיקו.

ב-15 ביוני שוחרר למסלול לוויין RamSat ולוויין SOAR שהגיעו במשימה במשימה "SpaceX CRS-22".

ב-16 ביוני קימברו ופסקה ביצעו פעילות חוץ-רכבית שנמשכה כ-7 שעות. במהלך פעילות זו הותקן פאנל סולארי חדש.

ב-20 ביוני קימברו ופסקה ביצעו פעילות חוץ-רכבית שנמשכה כ-7 שעות. במהלך פעילות זו נמשכו עבודות בהתקנת פאנל סולארי חדש.

ב-22 ביוני שוחרר למסלול לוויין G-SATELLITE 2 שהגיע במשימה "SpaceX CRS-22"  

ב-25 ביוני קימברו ופסקה ביצעו פעילות חוץ-רכבית שנמשכה כ-7 שעות. במהלך פעילות זו נמשכו עבודות בהתקנת פאנל סולארי נוסף. עם סיום התקנת פאנלים iROSA 2B/4B ייצור חשמל בתחנת החלל גדל ב-120 קוו"ט.

ב-28 ביוני שוחרר למסלול לוויין MIR-SAT1 שהגיע במשימה "SpaceX CRS-22". 

ב-29 ביוני התנתקה חללית מטען סיגנוס במסגרת משימה "Cygnus CRS NG-15". היא הגיעה לתחנת החלל בפברואר. לאחר הניתוק היא שחררה בהדרגה 3 לוויינים. בהמשך היא החלה הורדה מהמסלול ונשרפה בכניסה לאטמוספירה. 

ב-2 ביולי הגיעה לתחנת החלל חללית מטען פרוגרס MS-17. החללית התחברה למודול "פואיסק" עם 2,439 ק"ג ציוד ומצרכים. חללית הייתה מחוברת לתחנת החלל עד נובמבר 2021.

ב-21 ביולי בוצע שינוי מיקום עגינה של חללית קרו דרגון אנדוור ליחידת עגינה אחרת במודול "הרמוני". 

ב-21 ביולי שוגר מודול חדש "נאוקה" והתקרב לתחנת החלל. החלו פעילויות לחיבור המודול לתחנת החלל. 

ב-26 ביולי מתחנת החלל התנתקה חללית מטען פרוגרס MS-16 ביחד עם מודול עגינה "פירס" ובכך שוחרר מקום לעגינה של מודול "נאוקה".

ב-29 ביולי מודול "נאוקה" חובר למודול "זבזדה" והחלו פעילויות לחיבור המודול למערכות תחנת החלל.

ב-12 באוגוסט הגיעה לתחנת החלל חללית מטען סיגנוס במסגרת משימה "Cygnus CRS NG-16". היא נלכדה על ידי זרוע רובוטי קנדארם2 חוברה למודול Unity. עם החללית הגיעו 3,723 ק"ג מטען. על החללית הותקן לוויין PIRPL שהיה לוויין ניסוי של רגש שיגורים מדגם חדש. פירוק המטען הסתיים בנובמבר.

ב-30 באוגוסט הגיעה לתחנת החלל חללית מטען קרגו דרגון C208 במשימה "SpaceX CRS-23". היא התחברה למודול הרמוני. עם החללית הגיעו 2,207 ק"ג מטען כולל 7 לוויינים. כולם שוחחרו בהמשך על ידי המשלחת. החללית התנתקה מתחנת החלל ב-1 באוקטובר.

ב-1 בספטמבר היה ניסיון שחרור לחלל של לוויין Amber IOD-3 שהגיע בחללית מטען "קרגו דרגון C208". הפעולה לא הצליחה.

ב-9 בספטמבר נוביצקי ודוברוב ביצעו פעילות חוץ-רכבית שנמשכה כ-7 שעות. הפעילות כללה עבודות לחיבור המודול החדש "נאוקה" למערכות תחנת החלל.

ב-3 בספטמבר נוביצקי ודוברוב ביצעו פעילות חוץ-רכבית שנמשכה כ-7 שעות. במהלך הפעילות בוצעו חיבורים של מודול "נאוקה" למערכות תחנת החלל.

ב-12 בספטמבר הושידה ופסקה ביצעו פעילות חוץ-רכבית שנמשכה כ-7 שעות. במהלך פעילות זו החלו הכנות להתקנת פאנל סולארי חדש מדגם iROSA. עם סיום הפעולה, הספק החשמל המיוצר לטובת ציוד בתחנת החלל יגדל באופן משעותי תוך הקטנת השטח הכולל של הפאנלים והקטנת משקלם. 

ב-28 בספטמבר חללית סויוז MS-18 התנתקה ממודול "ראסווט" וחוברה למודול "נאוקה".

ב-1 באוקטובר התנתקה מתחנת החלל חללית מטען קרגו דרגון C208 במשימה "SpaceX CRS-23". היא החזירה לכדור הארץ 2,300 ק"ג ציוד ומסמכים. היא נחתה בהצלחה במפרץ מקסיקו.

ב-4 באוקטובר פיקוד על המשלחת עבר לתומא פסקה.

ב-5 באוקטובר הגיעה לתחנת החלל חללית סויוז MS-19 היא התחברה למודול "ראסווט". צוות החללית כלל אנשי צוות צילומים של סרט "האתגר" ואנטון שקאפלרוב שהצטרף לצוות משלחת מס' 65. במקביל החלו הכנות לסיום פעילות המשלחת והעברת אחריות למשלחת מס' 66 לתחנת החלל הבין-לאומית.

ב-12 באוקטובר שוחרר למסלול לוויין CAPSat, CUAVA-1, Binar 1, Maya-3 ו-Maya-4  שנבנו במסגרת תוכנית בירדס שלב 3, PR-CuNaR2 ו-SPACE HAUC.

במהלך פעילות המשלחת חבריה ביצעו מספר רב של ניסויים מדעיים.
 
ב-17 באוקטובר התנתקה מתחנת החלל החללית סויוז MS-18 בפיקוד אולג נוביצקי עם חברי צוות הצילום.

ב-17 באוקטובר משלחת מס' 65 סיימה את פעילותה והאחריות על תחנת החלל הבין-לאומית עברה למשלחת מס' 66 לתחנת החלל הבין-לאומית.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 65 בתחנת החלל הבין-לאומית
* תיאור פעילות של הצוות הרוסי בתחנת החלל
* נתונים על משימה של חללית אספקה פרוגרס MS-15
* נתונים על משימה של חללית אספקה פרוגרס MS-16
* נתונים על משימה של חללית אספקה פרוגרס MS-17
* נתונים של משימת חללית מטען Cygnus CRS NG-15
* נתונים של משימת חללית מטען Cygnus CRS NG-16
* תיאור משימה SRS-22
* תיאור משימה SRS-23

## הערות שוליים

קטגוריה:תחנת החלל הבין-לאומית